Diari Oficial de la Generalitat Valenciana


Sumari del DOGV 2280, del 02-06-1994 (1994/831613)

ORDRE de 6 de maig de 1994, de la Conselleria d'Agricultura, Pesca i Alimentació, per la qual es convoquen dues beques per a postgraduats.
------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/05/06/(3)/dof/vci/html**

### Dades del document

Número de DOGV
:   2280

Data del DOGV
:   02-06-1994

Secció del DOGV
:   DISPOSICIONS GENERALS

Número del document
:   1994/831613


Data del document
:   06-05-1994

Organisme emissor
:   Conselleria d'Agricultura, Pesca i Alimentació

Tipus de document
:   Ordre

ORDRE de 6 de maig de 1994, de la Conselleria d'Agricultura, Pesca i Alimentació, per la qual es convoquen dues beques per a postgraduats. [94/3611]  
Les actuacions econòmiques en general i les de caràcter agroalimentari en particular, dins del marc autonòmic, són entrellaçades cada dia amb més intensitat, amb la normativa comunitària, tant des del punt de vista legal, com també de finançament, control, etc.  
Això implica la necessitat de disposar del major nombre possible de tècnics amb titulació superior, formats i amb experiència en temes agraris referents a la Comunitat Valenciana i llur relació amb els comunitaris.  
Aquesta imperiosa necessitat és la que mou la Conselleria d'Agricultura, Pesca i Alimentació a convocar dues beques per a la formació i pràctica professional en temes agraris de la Comunitat Valenciana relacionats amb la Unió Europea, per a enginyers agrònoms, sociòlegs, llicenciats en Ciències Econòmiques i Empresarials, i/o llicenciats en Dret.  
D'altra banda, els pressupostos de la Generalitat Valenciana per a 1994 preveuen la contractació de becaris per a la seua formació en la realització d'estudis i la preparació de documentació relativa al sector agrari valencià.  
Per això, fent ús de les facultats que tinc conferides,  
ORDENE:  
Article primer  
La Conselleria d'Agricultura, Pesca i Alimentació convoca dues beques per a la formació professional de postgraduats en l'àrea d'economia-sociologia agrària, que es regiran pel que es disposa en aquesta ordre i en el Decret 108/1992, de 6 de juliol, del Govern valencià (DOGV núm. 1.827, de 16.07.92).  
Podran obtar a l'obtenció de les beques els Enginyers Agrònoms i els llicenciats en Ciències Econòmiques i Empresarials, Sociologia i/o Dret.  
Article segon  
El període de gaudi de les beques serà d'un any.  
Article tercer  
Les beques tindran una dotació de 100.000 pessetes mensuals cadascuna, i es finançaran a càrrec dels pressupostos de la Generalitat Valenciana per a 1994 (capítol IV, programa 711.10, línia 4.01), amb un import total màxim de 1.300.000 PTA i 1.300.000 PTA de l'exercici 1995, tenint en compte l'import de la pòlissa de cobertura sanitària.  
Article quart  
La dedicació de cada becari serà d'un màxim de 35 hores setmanals, amb horari variable, del qual al menys 20 hores setmanals coincidiran amb l'horari del tutor assignat a cadascú.  
El becari, a l'inici del període de gaudi de la beca i d'acord amb el seu tutor, redactarà un projecte del treball que realitzarà, del qual presentarà un informe final.  
Al llarg de l'any, el becari disposarà d'un màxim de 30 dies per a dedicar-se a altres temes de formació, distribuïts en períodes d'un mínim de set dies, d'acord amb el tutor.  
El treball es realitzarà a València.  
Article cinqué  
Les sol·licituds, redactades segons el model de l'annex 1, aniran dirigides a la Secretaria General de la Conselleria d'Agricultura, Pesca i Alimentació. Hauran de ser presentades al Registre General d'aquesta Conselleria, carrer d'Amadeu de Savoia, núm. 2, 46809-València, en el termini de 15 dies hàbils comptadors de l'endemà de la publicació d'aquesta ordre en el Diari Oficial de la Generalitat Valenciana.  
A la sol·licitud, s'hi afegirà el currículum, on s'inclourà l'expedient acadèmic i tot tipus de mèrits professionals. El currículum es valorarà segons el barem següent:  
a) expedient acadèmic: fins a 2 punts.  
b) cursos relacionats amb l'àrea de formació de la beca: fins a 2 punts.  
c) experiència professional, relacionada amb l'àrea de formació de la beca: fins a 2 punts.  
d) idiomes: fins a 2 punts.  
e) coneixements de valencià: fins a 2 punts.  
f) altres mèrits: fins a 1 punt.  
Només es tindran en compte els mèrits que siguen acreditats documentalment.  
Per tal de realitzar la selecció, els aspirants que obtinguen almenys 4 punts en la qualificació del currículum seran convocats a la realització d'una prova escrita, la data de la qual es farà pública mitjançant anunci en el tauló de la Conselleria d'Agricultura, Pesca i Alimentació, carrer d'Amadeu de Savoia núm. 2, 46021-València, al primer pis, a partir del quart dia de la finalització del termini de presentació de sol·licituds. La prova escrita, sobre coneixements generals del sector agrari valencià, serà valorada de 0 a 5 punts.   
Els candidats que obtinguen 2,5 punts o més en la prova escrita seran convocats a una entrevista, mitjançant anunci al tauler de la Conselleria, a partir del segon dia de la realització de la prova escrita. L'entrevista, que avaluarà l'aptitud general del candidat per al desenvolupament de les tasques encomanades, es valorarà fins a 5 punts.  
Article sisé  
Les beques es concediran per resolució de la Secretaria General de la Conselleria d'Agricultura, Pesca i Alimentació, en el termini màxim de 45 dies comptadors a partir de la publicació d'aquesta ordre, a proposta d'una comissió avaluadora formada per:  
President: José Antonio Franco Vila (secretari general de la Conselleria d'Agricultura, Pesca i Alimentació).   
Secretària: Marta Ponce González (cap de la Secció d'Estudis Agraris del Servei d'Estudis Agraris i Comunitaris).  
Vocal: Vicente Peris Alcayde (tècnic d'Estudis Agraris i Comunitaris).  
Suplents:  
President: Joan Sanz Bellver (cap de la Divisió de Planificació i Control).  
Secretari: Francesc Salom i Salom (tècnic superior del Servei d'Estudis Agraris i Comunitaris).  
Vocal: José Luis Benedicto Gomez (tècnic superior del Servei d'Estudis Agraris i Comunitaris).  
La presentació de sol·licituds implica l'acceptació del contingut d'aquesta convocatòria.  
Es constituirà una borsa de reserva amb els aspirants que no resulten adjudicataris de les beques, prioritzats per ordre de puntuació, per tal de cobrir les vacants que puguen produir-se durant el període de gaudi, sempre que coincidisquen les característiques de la beca vacant i la titulació requerida amb les dels candidats de la borsa de reserva.  
Article seté  
Amb la finalitat de donar cobertura sanitària a les persones a les quals s'adjudiquen les beques, se'ls inclourà en una pòlissa col·lectiva suscrita amb Asisa.  
Article vuité  
Les incidències que hi haja durant el període de gaudi de la beca seran resoltes en expedient contradictori pel Secretari General, el qual pot revocar-les cas d'incompliment de les obligacions per part dels becaris.  
DISPOSICIÓ FINAL  
Aquesta ordre entrarà en vigor l'endemà de la publicació al Diari Oficial de la Generalitat Valenciana.  
Valencia, 6 de maig de 1994  
El conseller d'Agricultura, Pesca i Alimentació,   
JOSEP MARIA COLL COMIN  
ANNEX I  
Model de sol·licitud  
Convocatòria de beques de la Conselleria d'Agricultura, Pesca i Alimentació.  
....................  
(primer cognom)  
......................  
(nom)  
....................  
(segon cognom)  
Data de naixement.................................  
Nacionalitat......................................  
Document Nacional d'Identitat.....................  
Domicili..........................................  
Població..........................CP..............  
Telèfon...........................................  
Llicenciat en/Enginyer............................  
Mèrits al·legats:  
 ...................................................................  
 ...................................................................  
 ...................................................................  
 ...................................................................  
Valencia, ... de ... de 1994  
Secretaria General  
CONSELLERIA D'AGRICULTURA,  
PESCA I ALIMENTACIÓ


Còpia Permalink ELI